ตร.เสริมกำลังคุมฝูงชน แจกโล่-ชุดป้องกัน ย้ำให้กลุ่มคนสลายตัว อย่าทำผิดกม.
ตร.เสริมกำลังคุมฝูงชน แจกโล่-ชุดป้องกัน ย้ำให้กลุ่มคนสลายตัว อย่าทำผิดกม.
ตร.เสริมกำลังคุมฝูงชน ประกาศย้ำให้กลุ่มคนสลายตัว พร้อมเตรียมโล่-สวมชุดป้องกัน
1 มี.ค. 2564

ผู้สื่อข่าวรายงานสถานการณ์ที่บริเวณแยกมิตรไมตรี ดินแดง เมื่อเวลา 00.59 น. วันที่ 1 มี.ค.64  เจ้าหน้าที่ตำรวจชุดควบคุมฝูงชน ยังคงตรึงแนวกำลังเข้ม เนื่องจากมีรายงานจากประชาชนในพื้นที่ให้ข้อมูลว่ายังคงมีมวลชนกลุ่มหนึ่งซึ่งไม่ทราบว่าเป็นฝ่ายไหน ยังคงปักหลักอยู่ฝั่งตรงข้ามถนน ทำให้ตำรวจต้องประกาศย้ำอีกครั้งว่าให้หยุดขว้างปาสิ่งของใส่เจ้าหน้าที่ ให้แยกย้ายกลับบ้าน อย่าทำผิดกฎหมาย หลังจากนั้น เวลา 01:09 น. กลุ่มคนที่อยู่ฝั่งตรงข้ามมีการจุดไฟบนถนน
ขณะที่เวลา 01.13 มีการเสริมกำลังเจ้าหน้าที่ตำรวจ และตำรวจควบคุมฝูงชน พร้อมกับมีการประกาศย้ำกับกลุ่มคนที่อยู่อีกฝั่งว่าอย่าทำผิดกฎหมาย ให้แยกย้ายกันกลับบ้าน จนถึงขณะนี้ เวลา 01.29 น. ตำรวจยังคงตรึงกำลังเข้ม พร้อมประกาศให้ประชาชนที่ไม่เกี่ยวข้องกลับเข้าที่พัก และมีการแจกโล่ให้กับจนท.ตำรวจที่ไม่ได้ใส่ชุดป้องกัน
ทั้งนี้ หากมีความคืบหน้า ทีมข่าวข่าวหุ้นออนไลน์ จะรายงานให้ทราบต่อไป
 